**UGDOMOSIOS VEIKLOS SAVAITĖS PLANAS**

**Projektas, tema, problema ir kt. Vabaliukų ir vabzdžių karalystė**

**Vaikų gebėjimų (pasiekimų sritys) Aplinkos pažinimas, tyrinėjimas, skaičiavimas ir matavimas**

**Laikas: 2020 05 11– 05 14**

**Uždaviniai: Susipažins su skirtingais vabaliukais ir vabzdžiais, atras ir pavadins juos artimiausioje lauko aplinkoje, išmoks žaidimus – daineles apie bitutę ir boružėlę, meninėmis priemonėmis pavaizduos pasirinktą vabaliuką ar vabzdį.**

|  |  |  |  |  |
| --- | --- | --- | --- | --- |
| Eilnr. | Vaikų veiklos pavadinimas | Vaiko pasiekimų rezultatas veikloje, kuris vestų į galutinį rezultatą | Priemonės | Laukiamas rezultatas (supratimas, gebėjimas, nuostata) pasiekus uždavinį |
| **INDIVIDUALI VEIKLA** |  |
| 1.2. | Virtuali knygelėAtpažink ir pavadink  | Su tėveliais pavartys virtualią knygelę ir susipažins su vabaliukais. Su tėveliais aptars paveikslėlį ir bandys atpažinti kas pavaizduota, aiškinsis, kurie skraido, kurie ropoja ir kurie šliaužia.  | <https://www.storyjumper.com/book/read/24870418/Vabaliuk%C5%B3-pilna-pieva>Paveikslėlis  | L:“pavartėme knygelę atpažinome“D: „geriausiai R žino bitutę, kuri neša medų, drugelį, buružėlę, dažnai matom skruzdelytę“.L: „labai mėgstam stebėti vabaliukus lauke. Prie namu ieškojom boružių, skaičiuojame taškelius, po lietaus randame sraigių, stebi kur šliaužia, kuri pasislėpusi. Miškuose stebi skruzdėlynus, kuris juda“.D: „dauguma pasakė kas kaip keliauja“. I: „visus pažino tik žiogo ne, nes dar nebuvom sutikę, ant uodo pasakė, kad neša vandenį“.  |
| **VEIKLA GRUPELĖSE** |
| 3.4. | Dainelė „Boružėlė“Meninė – kūrybinė veikla „Mano vabaliukas“  | Vaikai žiūrės ir klausysis dainelę apie boružėlę, papasakos ką matė, išgirdo ir ką suprato. Atliks mokytojos pasiūlytą ar pačių sugalvotą kūrybinį darbelį, kokį labiausiai vabaliuką įsiminė. | <https://www.youtube.com/watch?v=BzpBqR3ab5k>Nuotraukos | D: „ dainelė patiko, nebuvo šios girdėjusi, klausėsi įdėmiai“. P spalvina guašu ant akmenuko, dirba susikaupusi ir gerai valdo piešimo priemones, sukuria kūrybinį darbelį „Boružėlė“. R kartu su mama spalvina akmenukus, su dailės priemonėmis ir sukuria darbelį „Boružėlė".  |
|  **VEIKLA VISAI GRUPEI** |
| 5.6.7.8. | Užduotėlė „Piešiu pirštukais“ Žaidimas – dainelė „Bitutė“Žaidimas – dainelė „Statom namą boružiukui“Lauko pramogos   | Išsirinks patinkantį paveikslėlį ir pirštuku taškuos nurodytas vietas su meninėmis priemonėmis. Pažiūrės mokytojos rodomą žaidimą – dainelę ir kartu pabandys žaisti, kartos žodelius, parodys judesius. Pažiūrės mokytojos rodomą žaidimą – dainelę ir kartu pabandys žaisti, kartos žodelius, parodys judesius su pagaliukais. Vaikai lauke džiaugsis iškritusiu sniegu, ridens sniego kamuoliukus, su tėveliais statys „besmegenius“.  | Piešinukai Sukurtas video <https://www.youtube.com/watch?v=WCbyFBZowsM&t=4s>Sukurtas video<https://www.youtube.com/watch?v=iG2q-s6-aFw&t=5s>Sniegas  | S: „pradėjom, kaip visada pirštukais, baigėsi delniukais“ D: „mums vakar vakare įkvėpimas atėjo drugelį nuspalvinti“D: „dainelę klausėmės kelis kartus, kaip visada kartoja kas sakoma“.L: „dainelę pradžioj kartojom, o po to žiūrėjom“L: „labai patiko boružėlės, kartu grojom su šaukšteliais, visad buvom išsišiepę“. D: „jūsų žaidimas – dainelė labai sudomino, klausėsi ne kartą ir ne du ir šaukštus buvo pasiėmusi, statė namą, žiūrėjo pro langelį, kartojo judesius ir žodžius“. Džiaugiasi iškritusiu sniegu, jį tyrinėja, ridena sniego kamuoliuką, jį neša, su tėveliais lipdo „besmegenį“, džiaugiasi pramogomis.  |

**Specialistų pasiūlytos veiklos:**

**MUZIKA:**

**KŪNO KULTŪRA:**

**REFLEKSIJA:**

Paskutinė nuotolinė savaitė pilna įspūdžių ir prasmingo laiko su vaikais ir jų tėveliais. Šią savaitę vaikai su savo tėveliais stengėsi kuo daugiau laiko praleisti lauke, tyrinėti aplinką, pastebėti įvairius vabaliukus ir juos atpažinti. Žaidimas yra vienas iš pagrindinių ugdymo metodų, todėl sukurta vaizdo medžiaga žaidimai – dainelės, supažindino su dviem vabzdžiais „bitute“ ir „boružėle“. Tėveliai dalinosi patirtimis, kaip vaikučiams sekėsi atlikti užduotėles ir kokį įspūdį paliko šie žaidimai *D: „jūsų žaidimas – dainelė labai sudomino, klausėsi ne kartą ir ne du ir šaukštus buvo pasiėmusi, statė namą, žiūrėjo pro langelį, kartojo judesius ir žodžius“.* Džiaugiamės, kad tėveliai taip nuoširdžiai ir detaliai viską papasakoja, kaip vaikai reaguoja į atsiųstas užduotėles. Tai didelė motyvacija stengtis ieškoti ir atrasti įdomių būdų bendrauti ir palaikyti šiltus santykius. Maloniai visus vaikučius nustebino gamtos „išdaigos“ padovanodamos sniego tiek, kad visi norintys galėjo išbėgti į lauką pasidžiaugti. Tėveliai siuntė nuotraukas, kaip vaikučiai džiaugiasi sniegu, stato besmegenius, lipdo kamuolius ir net su rogutėmis čiuožia. Taigi paskatinimas išbėgti į lauką suteikė puikią nuotaiką visiems.

Manome, kad virtualioje aplinkoje pateikti inovatyvūs bendradarbiavimo būdai ir formos sustiprino mokytojų, vaikų ir tėvų tarpusavio ryšį bei visos grupės bendruomenės santykius. Tėveliai aktyviai bendraudami, diskutuodami vieni iš kitų gavo naudingų patarimų, kurie padėjo spręsti įvairias problemas, mokėsi patys atlikti įvairias veiklas ir turėjo aktyvų prasmingą laiko praleidimą su savo vaikais. Tėvelių pasidalintos patirtys apie nuotolinį ugdymą.

Mama D: *„Puiki patirtis ir geras atsiminimas liks, bus keista rytais nesulaukti užduotėlių“*.

Mama L: „*Tai jums ačiū, kad Jūs sugalvojat ir siunčiat mums įvairias užduotėles, kad nepamirštat ir pagyvinat mūsų kasdieninę rutiną ir leidžiat pagreitint laiką būnant namuose“*.

Mama L: „*Jūs atidavėt savęs labai daug, vaikai galėjo kasdien išvysti, išgirsti, kas vaikui manau labai svarbu, darbeliuose galėjo praplėsti ir paįvairinti savo mintis“*.

Mama V: „*Aš esu labai dėkinga ir matau įdėtas pastangas, nors mūsų beveik ir nematėte. Esu laiminga, kad A turi tokius mokytojus darželyje ir baltai pavydžiu tiems tėveliams, kurie įgyvendino daug gražių idėjų“.*

Mama I: *„Labai buvo gera jausti ryšį, jį palaikyti J tai padėjo neužmiršti darželio, auklėtojų ir kitų vaikų. Be to tikrai ne visada turi idėjų, ką įdomaus ir naudingo nuveikti, todėl labai smagu, kad čia buvo tiek daug veiklos ir galimybių mokytis vieniems iš kitų, o visos pateiktos užduotys tikrai labai apgalvotos, labai naudingos vaiko ugdymui ir net tėvelių kūrybingumo skatinimui“.*

Nuotolinio ugdymo patirtis įsimis ilgam, nors bendravimas vyko ir netiesioginiu būdu, tačiau labai prasmingai. Pastebėjome, kad ugdymas nuotoliniu būdu yra veiksmingas, skatinantis vaikų, tėvų, mokytojų bendradarbiavimą, kuris orientuotas į gerėjančius vaiko gebėjimus.